《题义门胡氏华林书院》
宋代·刘骘

徐孺亭边水石连，高名频见野僧传。
箧中书满思安世，楼上诗成忆仲宣。
已说烂何忘意远，定知焦尾用心专。
寒溪乘兴云迎棹，秋夜娱宾月照筵。
曲槛静宜开木笔，短墙幽称聚苔钱。
廷评官小无余俸，致仕身闲得尽眠。
梅少也须饶越岳，竹多宁肯让湘川。
樽前白玉杯常在，腰底黄金带未悬。
清露暖空滋菊圃，紫云垂荫养芝田。
仍闻旌表门闾后，朝士褒称过百篇。

作者简介：刘骘，潭州长沙（今属湖南）人，一作湘乡人（《湖南通志》卷一三四）。太宗雍熙二年（九八五）进士，除潭州教授（同上书）。真宗咸平二年（九九九）以秘书丞直集贤院（《宋会要辑稿》选举三一之二四）。六年，出知衡州。大中祥符元年（一○○八），责监涟水军商税。二年，知道州（《永州府志》卷一一）。今录诗八首。